पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना बेकाबू होने के साथ ही शनिवार काे भी 1945 सैंपलिंग में 285 लाेग काेराेना संक्रमण पाए। हर गुजरते दिन के साथ हालात बिगड़ते जा रहे हैं। शनिवार शाम में आई रिपोर्ट में जिले में 285 नए मरीज मिले हैं। एक्टिव संक्रमितों की संख्या रिकॉर्ड 3 हजार 134 तक पहुंच गई हैं। जिले में अब तक हुए कुल संक्रमितों का आंकड़ा भी 11 हजार 289 तक पहुंच चुकी हैं।
शनिवार काे एक महिला सहित तीन लाेगाें की माैत हाेकर अब तक कोरोना के चलते 68 लोग अपनी जान गंवा चुके हैं, तो वहीं शनिवार काे 273 लाेग ठीक हाेने के साथ ही अब तक 8 हजार 87 लोगों को ठीक होने पर डिस्चार्ज भी किया जा चुका हैं। पिछले सभी आंकड़ों के साथ कोरोना का वापस लगातार चाैथे दिन भी तीसरे शतक के पास चला गया हैं।
सर्वाधिक कोरोना पॉजिटिव राजसमंद आरके अस्पताल के मरीज 61, खमनाेर 46, नाथद्वारा में 27, भीम ब्लॉक में 53, रेलमगरा ब्लॉक में 19 कोरोना पॉजिटिव आए। राजसमंद में 26 अप्रैल काे 601 कोरोना पॉजिटिव आए थे। कोरोना के मरीजों की संख्या अधिक आने से जिले में कोरोना के हालात बेकाबू होते जा रहे हैं। लगातार 13 वें दिन भी दाे सौ से अधिक पॉजिटिव आए।
जिले में शनिवार काे कांकराेली निवासी 60 वर्षीय महिला की काेराेना से माैत हाे गई। वहीं केलवा के व्यापारी 30 वर्ष की माैत हुई हैं। इसके अलावा 39 साल के कुरज रेलमगरा निवासी युवक की माैत की चिकित्सा विभाग ने पुष्टि की हैं।
100 लाेगाें के कोरोना सैंपल लिए
कुंवारिया, कस्बे में कोरोना संक्रमण को देखते हुए शनिवार को विद्या निकेतन स्कूल में बीसीएमओ राजकुमार खोलिया के निर्देशन में कोरोना संक्रमिताें के सैंपल लिए। लेब टेक्नीशियन सोहनलाल मीणा, डॉ. नुरेज खान, डाटा ऑपरेटर विशाल कुमार सालवी ने ग्रामीणों के सैंपल लिए।
महेश सेन, वार्ड पंच शेषमल प्रजापत ने बताया कि कई लोग पहुंचे। बारी-बारी से अपनी सैंपलिंग करवाइ। इस दौरान लैब टेक्नीशियन मीणा ने ग्रामीणों को इस महामारी से बचाव के लिए मुंह पर मास्क लगाने, सोशल डिस्टेंस रखने की बात कही। पूर्व में पाॅजिटिव आने वालाें ने दूसरी बार सैंपल दिए। करीब 100 लोगो के सैंपल लिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn